**Informatīvais ziņojums par Eiropas Komisijas līdzfinansētās Kaitīgo organismu un augiem bīstamo organismu klātbūtnes apsekojumu programmas** **īstenošanu 2015.gadā**

**Ievads**

Informatīvais ziņojums sagatavots, lai informētu Ministru kabinetu par Zemkopības ministrijai (Valsts augu aizsardzības dienestam) 2015.gadā nepieciešamo finansējumu Eiropas Kopienas līdzfinansētās Kaitīgo organismu un augiem bīstamo organismu klātbūtnes apsekojumu programmas īstenošanai.

Kaitīgo organismu un augiem bīstamo organismu klātbūtnes apsekojumu programma 2015.gadam (turpmāk – apsekojumu programma) jāīsteno, pamatojoties uz Eiropas Parlamenta un Padomes 2014.gada 15.maija Regulu Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (turpmāk – Regula Nr.652/2014). Regulas Nr.652/2014 45.panta 2.punktā ir ietverti īpaši pārejas noteikumi, kas ļauj līdzfinansēt apsekojumu programmas, pamatojoties uz 2000. gada 8. maija Eiropas Padomes Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (turpmāk – Direktīva 2000/29/EK) 23.panta 6.punktu. Tāpat tiek attiecināts arī Eiropas Parlamenta un Padomes 2012.gada 25.oktobra Regulas (ES, *Euratom*) Nr. 966/2012 par finanšu noteikumiem, ko piemēro Savienības vispārējam budžetam (Finanšu regulas), 45.panta 2.punkts.

Direktīvas 2000/29/EK 23.panta 6.punkts nosaka, ka *atkarībā no stāvokļa, kas izveidojies Kopienā, var pieņemt lēmumu saskaņā ar 18.panta 2.punktā izklāstīto procedūru, kura paredz veikt turpmākus pasākumus vai paredz, ka attiecīgā dalībvalsts, veicot vai plānojot pasākumus, ievēros noteiktas prasības vai papildu nosacījumus, ja tie ir nepieciešami konkrētā mērķa sasniegšanai.*

*Par Kopienas finanšu iemaksu piešķiršanu sakarā ar šādu turpmāko rīcību, prasību vai nosacījumu izpildi lemj, ievērojot to pašu procedūru. Nepārsniedzot šim nolūkam pieejamo līdzekļu robežas, Kopienas atbalsts nodrošina līdz 50 % izdevumu, kas tieši saistīti ar minēto turpmāko rīcību, prasību vai nosacījumu izpildi.*

Valsts uzraudzību augu aizsardzības jomā organizē un veic Valsts augu aizsardzības dienests (turpmāk – VAAD). Ievērojot Augu aizsardzības likuma 4.panta trešās daļas un ceturtās daļas 6.punktu, VAAD ar efektīviem uzraudzības pasākumiem gādā par fitosanitāro drošību valstī, lai tās teritoriju pasargātu no bīstamiem augiem kaitīgiem organismiem. Apsekojumu programmu izstrādā VAAD.

Eiropas Kopienas līdzfinansētā apsekojumu programma ir ilgtermiņa programma, bet katru gadu ir jāiesniedz precizēta apsekojumu programma.

1. **Informācija par apsekojuma programmā iekļautiem organismiem**

Augu karantīnas organismi ir augiem kaitīgie organismi un augiem bīstamie organismi (šī ziņojuma kontekstā), kuriem ir iespējama ekonomiska ietekme noteiktā teritorijā, bet kuri patlaban nav sastopami vai ir ierobežoti izplatīti attiecīgajā teritorijā un tiek aktīvi apkaroti.

Apsekojuma programmā iekļautie organismi vislielāko apdraudējumu rada Latvijai svarīgākajām augu sugām – lapu kokiem un skujkokiem.

Aktivizējoties starptautiskajai tirdzniecībai ar augiem un augu izcelsmes produktiem, augu veselības jomā arvien palielinās jaunu augu karantīnas organismu risks ne vien Latvijai, bet arī visai Eiropas Savienībai. Eiropas augiem un kokiem parasti nav ģenētiskās rezistences pret svešzemju kaitīgajiem organismiem, kuriem šeit bieži vien nav dabisku ienaidnieku. Svešzemju kaitīgo organismu ievešana Eiropā, tostarp Latvijā, rada nopietnu ekonomisku kaitējumu. Jaunu kaitīgo organismu ieviešanās dēļ trešās valstis var noteikt tirdzniecības aizliegumus, tā nodarot kaitējumu Eiropas Savienības, tostarp Latvijas, eksportam.

Apsekojumu programmā iekļauti vairāki organismi, kas var radīt būtisku risku valsts drošībai:

1. *Bursaphelenchus xylophilus* (priežu koksnes nematode) ieviešanās apdraud tādus saimniekaugus kā priedes, egles u.c. skujukoki.Inficētie koki ir jāizcērt un jāiznīcina, turklāt ir ierobežota kokmateriālu tirdzniecība no inficētās teritorijas (perēkļa un buferzonas);
2. tā kā lapu koki Latvijā aizņem 46% mežu platības un izplatīti arī pilsētu parkos un ciemu apstādījumos, tos var nopietni apdraudēt citrusu ūsainis *Anoplophora chinensis* un Āzijas ūsainis *Anoplophora glabripenis* – tādu lapu koku kā bērzi, alkšņi, kļavas, apses, vītoli un citu sugu koku kaitēkļi. Konstatējot šos organismus, jāīsteno fitosanitārie pasākumi – invadēto koku iznīcināšana, tos sadedzinot;
3. ļoti bīstama augļkoku slimība ir *Erwinia amylovora*. Šī slimība var izraisīt postījumus līdz pat 80 % apmērā no augļu dārza stādījumiem. Inficētais augs agri vai vēlu aiziet bojā. Baktērija piemērotos apstākļos ātri izplatās un ir grūti ierobežojama. Vienīgais veids, kā ierobežot *Erwinia amylovora* izplatību, ir inficēto koku izciršana un sadedzināšana. Tādējādi tā var nodarīt lielus ekonomiskos zaudējumus augļkopības nozarei.
4. **Izklāsts un risinājumi**

Latvija ir izstrādājusi „Kaitīgo organismu un augiem bīstamo organismu apsekojumu programmu 2015.gadam”, lai noteiktu kaitīgo organismu un augiem bīstamo organismu ģeogrāfisko izplatību un statusu Latvijas teritorijā.

Apsekojumu programmas mērķi ir šādi.

1. Noteikt Direktīvas 2000/29/EK I pielikuma A daļas I iedaļā un II pielikuma A daļas I iedaļā (organismi, kuri nav sastopami Eiropas Savienībā) iekļauto lapu koku kaitīgo organismu statusu un ģeogrāfisko izplatību Latvijas teritorijā.
2. Noteikt statusu un ģeogrāfisko izplatību Latvijas teritorijā tiem augu kaitīgajiem organismiem, kuriem noteikti pagaidu pasākumi saskaņā ar Direktīvas 2000/29/EK 16.panta 3.punktu.
3. Noteikt nereglamentēto vai Eiropas Savienībā un Latvijā līdz šim nekonstatētu augiem kaitīgo organismu statusu un ģeogrāfisko izplatību.
4. Noteikt Kontroles Direktīvās (Padomes 1969.gada 9.decembra Direktīvā 69/464/EEK par kartupeļu vēža kontroli, Padomes 1993.gada 4.oktobra Direktīvā 93/85/EEK par kartupeļu gaišās gredzenpuves kontroli, Padomes 1998.gada 20.jūlija Direktīvā 98/57/EK par *Ralstonia solanacearum* (Smith) Yabuuchi et al. apkarošanu un Padomes 2007.gada 11.jūnija Direktīvā 2007/33/EK par kartupeļu cistu nematožu kontroli un ar ko atceļ Direktīvu 69/465/EEK) reglamentēto kartupeļiem kaitīgo organismu ģeogrāfisko izplatību Latvijā.
5. Noteikt aizsargājamās zonas kaitīgā organisma *Erwinia amylovora* ģeogrāfisko izplatību Latvijas teritorijā.

Lai sasniegtu izvirzītos mērķus, augiem kaitīgo organismu apsekojumu programma 2015.gadam tiks piemērota visā Latvijas teritorijā, vizuāli pārbaudot Latvijas teritorijā augošo augiem kaitīgo organismu saimniekaugus, ņemot paraugus un testējot laboratoriski. Apsekojumi notiks mežos, apstādījumos, parkos, botāniskajos dārzos, privātajos dārzos un ražojošajos stādījumos.

1. **Apsekojumu programmā iekļautie augiem kaitīgie organismi Latvijas teritorijā**

Apsekojuma programmā iekļauti organismi, kas norādīti Eiropas Komisijas sagatavotajās vadlīnijās par apsekojumu veikšanu (pielikums Eiropas Komisijas 2014.gada 17.marta vēstulei Nr.(2014)764054) (turpmāk – vadlīnijas).

Izstrādājot apsekojumu programmu, sakarā ar to, ka programmā iekļautie augiem kaitīgie organismi var ietekmēt tautsaimniecības nozaru (mežsaimniecības, lauksaimniecības) attīstību, kā arī apkārtējo vidi (parkus), nosakot apsekojamās platības vietu (mežu, lauku vai citu vietu), apjomu (ha)un analizējamo paraugu (testu) skaitu, ņemta vērā kaitīgo organismu saimniekaugu izplatība Latvijā (cik lielā platībā aug saimniekaugi), augšanas vieta (mežs, parks, komercdārzs, piemājas dārzs, lauksaimniecības kultūra). Pamatojoties uz šiem datiem, tika plānotas pārbaudāmās platības, pārbaužu skaits un noņemamo paraugu skaits. Tā kā lielākā daļa apsekojuma programmā iekļauto kaitīgo organismu Latvijas teritorijā līdz šim nav konstatēti, bet, lai laikus konstatētu to klātbūtni un novērstu kaitīgo organismu ieviešanos un izplatīšanos un lai laboratoriski šos organismus identificētu, nepieciešami paraugi ar kaitīgā organisma pazīmēm, tāpēc atsevišķu kaitīgo organismu paraugu skaits nav liels.

Īstenojot informatīvajā ziņojumā iekļauto 28 kaitīgo organismu apsekojumus, būtu iespēja laikus konstatēt kaitīgos organismus, kas var radīt risku lauksaimniecībai, mežkopībai un apkārtējai videi. Laikus apkarojot jaunus, iepriekš nekonstatētus kaitīgos organismus, tiktu samazināti gan izdevumi to ierobežošanai, gan ekonomiskā ietekme, ko šie organismi var radīt tautsaimniecībai un apkārtējai videi kopumā, ja tos konstatē novēloti.

Ja, īstenojot kaitīgo organismu monitoringu, tiek atklāti apsekojuma programmā minētie organismi, tiek piemēroti fitosanitārie pasākumi saskaņā ar normatīvajiem aktiem par augu karantīnu.

* 1. **Direktīvas 2000/29/EK I pielikuma A daļas I iedaļā un II pielikuma A daļas I iedaļā iekļautie lapu koku kaitīgie organismi, kas nav sastopami Eiropas Savienībā**

Īstenojot apsekojumu programmu, 2015.gadā tiks noteikta Direktīvas 2000/29/EK I pielikuma A daļas I iedaļā un II pielikuma A daļas I iedaļā iekļautu lapu koku kaitīgo organismu *Acleris*s pp. (ne Eiropas sugas), *Agrilus planipennis, Anoplophora glabripennis*, *Arrhenodes minutus, Choristoneura* spp. (ne Eiropas sugas), *Pseudopityophthorus minutissimus, Pseudopityophthorus pruinosus, Ceratocystis fagacearum, Ceratocystis virescens* un *Xylella fastidiosa* izplatība un veikta to uzraudzība visā Latvijas teritorijā.

Pēc Valsts meža dienesta datiem, Latvijā meži kopumā aizņem 3 007 260 ha lielu platību – apmēram 50% no valsts teritorijas. No kopējās mežu platības 46% ir lapu koku meži. Liela daļa lapu koku sugu ir sastopamas arī pamežā un tiek izmantotas parkos, apstādījumos, ceļmalās, privātajos dārzos u.c.

Šiem augiem apsekojumu programmā iekļautie kaitīgie organismi Latvijas teritorijā līdz šim nav konstatēti.

**3.2. Kaitīgie organismi, kuriem noteikti pagaidu pasākumi saskaņā ar Direktīvas 2000/29/EK 16.panta 3.punktu**

Īstenojot apsekojumu programmu, visā Latvijā tiks noteikta *Bursaphelenchus xylophilus*, *Gibberella circinata, Anoplophora chinensis, Phytophthora ramorum* un *Xylella fastidiosa* izplatība mežaudzēs, apstādījumos, parkos, piemājas dārzos un botāniskajos dārzos. Apsekojumu programmā iekļautie kaitīgie organismi Latvijas teritorijā līdz šim nav konstatēti

*Epitrix* spp. izplatība tiks noteikta pārtikas un pārstrādes kartupeļu audzēšanas saimniecībās reizē ar pārbaudēm *Ralstonia solanacearum, Clavibacter michiganensis* pv. *sepedonicus* izplatības noteikšanai. Kaitīgais organisms Latvijā nav sastopams

*Phytophthora ramorum* izplatības noteikšanai tiek apsekoti saimniekaugi saskaņā ar Komisijas Lēmumu (2002. gada 19. septembris) par pagaidu neatliekamiem fitosanitāriem pasākumiem, lai novērstu *Phytophthora ramorum* Werres, De Cock & Man in ‘t Veld sp. nov. ievešanu un izplatību Kopienā (2002/757/EK). Paredzētas arī mežaudzēs un apstādījumos izplatīto saimniekaugu *ozolu* un *lapegļu* pārbaudes.

**3.3. Jauni nereglamentētie vai Eiropas Savienībā un Latvijā līdz šim nekonstatēti augiem kaitīgie organismi**

**3.3.1. Eiropas un Vidusjūras valstu augu aizsardzības organizācijas (turpmāk – EPPO) „brīdinājuma” sarakstā (*Alert List*) iekļautie augiem kaitīgie organismi**

No EPPO brīdinājuma saraksta Latvijas kaitīgo organismu apsekojuma programmā 2015.gadam ir iekļauti 7 kaitīgie organismi.

1. *Agrilus auroguttatus*, kura saimniekaugi ozoli(*Quercus*) Latvijas teritorijā aizņem 0,3% no kopējās mežu platības (9903 ha). Turklāt ozoli ir ļoti izplatīti arī apstādījumos visā Latvijas teritorijā.

Kaitīgā organisma statuss: nav sastopams Latvijā.

2. *Aproceros leucopoda*, kurasaimniekaugi vīksnas un gobas(*Ulmus* spp.) aizņem 1034,42 ha meža platības, kā arī ir izplatīti apstādījumos.

Kaitīgā organisma statuss: nav sastopams Latvijā.

3. *Pseudomonas syringae pv. aesculi*, kura saimniekaugs zirgkastaņa *Aesculus hippocastanum* ļoti plaši tiek audzēts apstādījumos. *Aesculus hippocastanum* mežaplatība ir 2,4 ha. Kaitīgā organisma statuss: nav sastopams Latvijā.

4. *Aromia bungii*, kurasaimniekaugi apses(*Populus*), kā arī plūmes un ķirši(*Prunus*) ir plaši sastopami Latvijā. Plūmes un ķiršiaug arī5% meža platībā (144 001,1 ha) un apstādījumos. Savukārt tādu šķirņu augļu koki kā *Prunus domestica, Prunus cerasus* un *Prunus avium* tiek plaši audzēti visā valsts teritorijā gan piemājas dārzos, gan komercdārzos. Mežu zemēs ir iestādīta 9,6 ha liela *Prunus avium* audze. Kaitīgā organisma statuss: nav sastopams Latvijā.

5. *Diplocarpon mali*, kurasaimniekaugi ir ābeles(*Malus*)un krūmcidonijas(*Chaenomeles*)*.* Latvijāābeles tiek plaši audzētas gan piemājas dārzos, gan komercdārzos, un to kopplatība ir 2400 ha (pēc 2013.gada statistikas datiem). Tāda ābeļu šķirne kā *Malus sylvestris* aug arī mežā (kopā apmēram 3 ha). Krūmcidonijastiek audzē gan piemājas dārzos, gan komercdārzos augļu ieguvei.

Kaitīgā organisma statuss: nav sastopams Latvijā.

6. *Neoleucinod eselegantalis* un *Tomato apical stunt pospiviroid*, kuru saimniekaugs ir tomāti(*Solanum lycopersicum*) – tie Latvijā tiek audzēti siltumnīcās*.*

Kaitīgo organismu statuss: nav sastopami Latvijā.

**3.3.2. Eiropas Savienībā un Latvijā līdz šim nekonstatēti augiem kaitīgie organismi**

Īstenojot 2015.gada apsekojumu programmu, tiks noteikta arī jaunu, Eiropas Savienībā līdz šim nekonstatētu kaitīgo organismu izplatība, tos identificējot lapu kokiem visā Latvijas teritorijā. Šos kaitīgos organismus plānots noteikt arī citu lapu koku pārbaužu laikā, ņemot paraugus ar nepazīstamiem vizuālajiem simptomiem.

**3.4. Kartupeļiem kaitīgie organismi**

Kartupeļi ir viena no ekonomiski nozīmīgākajām lauksaimniecības kultūrām Latvijā. Kartupeļu kopējā platība ir 28 200 ha (pēc 2013.gada statistikas datiem), no tiem apmēram 27 940 ha aizņem pārtikas un pārstrādes kartupeļi un 260 ha – sēklas kartupeļi.

Īstenojot apsekojumu programmas, notiks pārbaudes pārtikas un pārstrādes kartupeļu audzēšanas saimniecībās, lai visā Latvijas teritorijā noteiktu kaitīgo organismu *Ralstonia solanacearum* (kartupeļu tumšās gredzenpuves)*, Clavibacter michiganensis* pv. *Sepedonicus* (kartupeļu gaišās gredzenpuves)*, Synchytrium endobioticum* (kartupeļu vēža), *Globodera pallida* (bālās kartupeļu cistu nematodes) un *Globodera rostochiensis* (zeltītās kartupeļu cistu nematodes)izplatību.

*Ralstonia solanacearum* un *Globodera pallida* iepriekš nav konstatēti Latvijas teritorijā. Savukārt *Synchytrium endobioticum*, *Clavibacter michiganensis* pv. *sepedonicus* un *Globodera rostochiensis* ir konstatēti Latvijā, un tiem ir piemēroti fitosanitārie pasākumi. Apsekojumu programmā nav iekļautas pārbaudes *Clavibacter michiganensis* pv. s*epedonicus, Synchytrium endobioticum* un *Globodera rostochiensis* uzraudzībai perēkļos, lai pārbaudītu noteikto fitosanitāro pasākumu izpildi.

**3.5. Aizsargājamās zonas kaitīgais organisms *Erwinia amylovora***

Latvija ir ieguvusi aizsargājamas zonas statusu no kaitīgā organisma *Erwinia amylovora* (bakteriālās iedegas), kas ir iekļauts Latvijas 2015.gada apsekojumu programmā.

Latvijas teritorijā ir plaši izplatīti *Erwinia amylovora* saimniekaugi – krūmcidonijas(*Chaenomeles*)*,* pīlādži(*Sorbus*)*,* vilkābeles(*Crataegus*)*,* ābeles(*Malus*)*,* bumbieres(*Pyrus* ) *,*klintenes(*Cotoneaster*)*,* cidonijas(*Cydonia*)un korintes(*Amelanchier*)*.* Šie saimniekaugi ir sastopami privātajos dārzos, komercdārzos, parkos, dendrārijos un apstādījumos visā valsts teritorijā. Citi saimniekaugi – eriobotrija (*Eriobotrya),* mespila (*Mespilus),* ugunsērkšķis (*Pyracantha)* un Dāvida fotīnija (*Photinia davidiana) –* Latvijas teritorijā sastopaminelielā skaitā apstādījumos.

Kaitīgā organisma *Erwinia amylovora* izplatības statuss Latvijā: sastopams ierobežotās platībās, ir piemēroti iznīcināšanas pasākumi. Apsekojumu programmā nav iekļautas pārbaudes *Erwinia amylovora* uzraudzībai perēkļos un buferzonās, lai pārbaudītu noteikto fitosanitāro pasākumu izpildi, kā arī *Erwinia amylovora* pārbaudes stādaudzētavās.

1. **Kārtība, kādā VAAD izstrādā un iesniedz Eiropas Komisijā apsekojumu programmu, un naudas līdzekļu atmaksas procedūra no Eiropas Savienības budžeta līdzekļiem**

Eiropas Savienības augu veselības režīma pārskatīšanā uzsvērta nepieciešamība veikt obligātus kaitēkļu apsekojumus dalībvalstīs. Pamatojoties uz šo prasību, Eiropas Komisija ir sagatavojusi vadlīnijas, uz kuru pamata dalībvalstīm ir jāsagatavo apsekojumu programmas pieteikums 2015.gadam. Ievērojot Eiropas Komisijas vadlīnijās noteiktās prasības dalībvalstīm veikt augiem kaitīgo organismu apsekojumus, VAAD izstrādāja apsekojumu programmu 2015.gadam. Apsekojumu programmas izpildei iespējams saņemt finansiālu atbalstu no Eiropas Savienības. Eiropas Komisijā programma bija jāiesniedz līdz 2014.gada 30.aprīlim, un VAAD apsekojuma programmu iesniedza 2014.gada 29.aprīlī. Eiropas Komisija izvērtēs iesniegto programmu un ar atsevišķu lēmumu to apstiprinās, kā arī noteiks maksimālo naudas summu, ko Latvija varēs saņemt pēc šīs programmas īstenošanas. Maksimālā naudas līdzekļu atmaksa no Eiropas Savienības budžeta līdzekļiem, ko Latvija varētu saņemt pēc šīs programmas īstenošanas, ir 50% no iesniegtās apsekojuma programmā aprēķinātās summas.

Par apstiprināto apsekojumu programmu VAAD Eiropas Komisijai iesniegs ziņojumus – starpziņojumu un gala ziņojumu.

Eiropas Komisija, saņemot gala ziņojumu un vērtējot dalībvalstij apstiprināto naudas līdzekļu apmēru programmas īstenošanai, pieņems lēmumu par naudas līdzekļu atmaksu no Eiropas Savienības budžeta līdzekļiem.

Pamatojoties uz Eiropas Komisijas vadlīnijām par 2015.gadā veiktajām darbībām, gala ziņojums un precizēts izmaksu pieprasījums ir jāiesniedz līdz 2016.gada 30.aprīlim.

1. **Plānotā apsekojumu programma 2015.gadā un nepieciešamā finansējuma aprēķins**

VAAD 2015.gadā plāno veikt apsekojumus, un tam ir aprēķināts nepieciešamais finansējums, ievērojot Eiropas Komisijas vadlīnijās norādītās izmaksu pozīcijas (pielikums).

**6. Informācija par nepieciešamo finansējumu 2015.gadā un atgūstamajiem finanšu līdzekļiem no Eiropas Savienības budžeta**

Lai īstenotu apsekojumu programmā paredzētos pasākumus 2015.gadā, VAAD nepieciešami EUR 151 158.

**Plānots, ka no Eiropas Savienības budžeta pēc gala ziņojuma izskatīšanas Eiropas Komisijā valsts 2016.gadā varētu atgūt EUR 75 579  (atgūstamo naudas līdzekļu daudzums aprēķināts, ja valstī netiek konstatētas jauni karantīnas organismi, kuru apkarošanai nepieciešami ārkārtas iznīcināšanas pasākumi).**

Zemkopības ministrs J.Dūklavs

27.11.2014. 9:43

2299

K.Kjago,

67027098, Kristine.Kjago@vaad.gov.lv